
הנדון : פרסום דבר הכוונה להתקשר בפטור 291/2026 
              אבטחת קלפיות בחירות לכנסת 26 (מועד 27.10.2026)
1. בכוונת משטרת ישראל להתקשר בפטור עם חברת משכ"ל (החברה למשק וכלכלה של השלטון המקומי בע"מ - ח.פ. 520029844) לאבטחת קלפיות הבחירות לכנסת 26 ("מועד 2026") בפריסה ארצית.

2. סכום הפטור -  24,500,000 ₪.
3. תוקף הפטור - עד תאריך 31.12.2026.
4. מהנימוקים הבאים:
4.1. התקשרות זו נדרשת למשטרת ישראל לטובת השמת מאבטחים ובודקים ביטחוניים בקלפיות הבחירות לכנסת 26.
4.2. החברה למשק ולכלכלה של השלטון המקומי, הינה הגוף המקצועי היחיד בעל תשתית שמאפשרת לרכז את מערך האבטחה מהסוג הנדרש בפריסה ארצית.
4.3. אבטחת הקלפיות תתבצע ע"י מאבטחים/בודקים של חברות אבטחה הפועלות לאבטחת מוסדות החינוך בפריסה ארצית להן קיימת התקשרות פעילה עם משכ"ל וככל שיידרש עם חברות אבטחה נוספות. 
4.4. אבטחת קלפיות בפריסה ארצית מחייבת הפעלת סד"כ אבטחה גדול תוך שמירה על זכויות עובדים, ניהול, פיקוח ובקרה על אופן פעילות המאבטחים/בודקים וכשירותם המתאימה למשימה החל משלב מקדים כהכנה לקראת יום הבחירות, ביום הבחירות ולאחריו והכל בהתאם לדרישות והנחיות משטרת ישראל. 
4.5. ההתקשרות עם משכ"ל מחייבת מענה כולל מקצה לקצה המגלם העסקת מאבטחים הן בפן התפעולי (הלוגיסטי) באחריות כוללת אחת, לרבות הצד החוזי מול חברות האבטחה השונות.
4.6. נוכח מורכבות המשימה, לוחות הזמנים קצרי המועד הדורשים הערכות מיוחדת, מורכבת ומבצעית ובהתבסס על אבטחת מוסדות החינוך והתשתית הקיימת למשכ"ל, בכוונת משטרת ישראל להתקשר עם חברת משכ"ל אשר תרכז, תפקח ותפעיל את מערך האבטחה בבחירות לכנסת 26 בהתאם לדרישות והנחיות משטרת ישראל. 
